|  |
| --- |
| **NAROČNIK** |
| **Naziv in sedež** | **Center šolskih in obšolskih dejavnosti****Frankopanska ulica 9****1000 Ljubljana** |
| **ID št. za DDV** | SI89446046 |
| **Matična številka** | 5671221 |
| **Transakcijski račun** | SI56 0110 0603 0715 849 |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | Branko Kumer, direktor |

in

|  |
| --- |
| **PONUDNIK/DOBAVITELJ** |
| **Naziv in sedež** |  |
| **ID št. za DDV** |  |
| **Matična številka** |  |
| **Transakcijski račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO O DOBAVI ŽIVIL številka <številka pogodbe>** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | JN 01/2020, objava na portalu e-naročanje dne xxxxx pod številko xxxxx ter na portalu EU dne xxxxx pod številko xxxxx. |

1. člen

PREDMET POGODBE

1. Predmet pogodbe je sukcesivna dobava konvencionalnih in ekoloških živil ter živil iz drugih shem kakovosti v skladu s specifikacijami blaga in zahtevami naročnika, ki so del razpisne dokumentacije

KATEGORIJA *(se prilagodi ob podpisu pogodbe)*

KATEGORIJA 1: Gorenjska regija

KATEGORIJA 2: Goriška regija

KATEGORIJA 3: Obalna regija

KATEGORIJA 4: Kočevska regija

KATEGORIJA 5: Notranjska regija

KATEGORIJA 6: Jugovzhodna regija

KATEGORIJA 7: Koroška regija

KATEGORIJA 8: Štajerska regija

KATEGORIJA 9: Pomurska regija

KATEGORIJA 10: Zasavska regija

*SKUPINA ŽIVIL (glede na prejete ponudbene predračune se navede ob podpisu pogodbe):*

*1. Meso in mesni izdelki*

*2. Ekološko goveje meso*

*3. Perutninsko meso in izdelki iz perutninskega mesa*

*4. Zamrznjene ribe in morski sadeži*

*5. Mleko in mlečni izdelki*

*6. Mleko in mlečni izdelki brez laktoze*

*7. Nehomogenizirano mleko in mlečni izdelki*

*8. Ekološko mleko in mlečni izdelki*

*9. Kruh in pekovsko pecivo*

*10. Sadje in zelenjava*

*11. Ekološko sadje in zelenjava*

*12. Zamrznjena živila in sladoled*

*13. Ostalo prehrambeno blago*

*14. Jajca*

* + 1. Zahteve glede kakovosti in dobavljive enote živil so opisane:
			- v Priročniku z merili kakovosti za živila v vzgojno-izobraževalnih ustanovah, 2008;
			- v obrazcu ePRO – Specifikacije (splošni pogoji za vse kategorije in posebni pogoji za posamezne kategorije živil);
			- v opisu posameznih živil v posamezni fazi povpraševanja.
1. Vrsta, lastnosti, kakovost, natančen opis posameznega živila (v nadaljevanju blago) in cene na enoto so razvidni iz Ponudbe, dane v posamezni fazi povpraševanja. Ponudnik mora ponuditi živila take kvalitete in gramature/volumna oz. v dobavljivi enoti kot je zahtevano v predračunskem obrazcu za posamezno živilo. Ponudba dana v posamezni fazi povpraševanja je priloga te pogodbe.
2. Dobavitelj se zavezuje, da bo na pobudo naročnika zaradi s strani otrok zavrnjenega določenega v ponudbi ponujenega živila pod enakimi pogoji zagotovil drugo istovrstno živilo po enaki ali nižji ceni na enoto mere, v nasprotnem primeru pa bo naročnik lahko, brez kakršne koli odgovornosti do dobavitelja, istovrstno blago kupoval pri drugem ponudniku.
3. člen

KOLIČINE, CENE IN IZVEDBENI POGOJI

1. Skupna končna pogodbena vrednost je ………………………………….EUR brez DDV oziroma ………………………………. EUR z DDV, pri čemer znaša vrednost po posamezni kategoriji:

• KATEGORIJA 1: ………………………………….EUR brez DDV

• KATEGORIJA 2: ………………………………….EUR brez DDV

• KATEGORIJA 3: ………………………………….EUR brez DDV

• Itd.

(se prilagodi ob podpisu pogodbe)

1. Količine in vrste živil po predračunu so okvirne, pri čemer naročnik ne nosi odškodninske odgovornosti zaradi nedoseganja nakupov v količini in vrednosti kot izhaja iz ocene v razpisni dokumentaciji in ponudbi dobavitelja. Naročnik bo naročal in kupoval le tiste vrste in količine živil iz predračuna, ki jih bo dejansko potreboval - glede na dejanske potrebe (št. prisotnih otrok, ostalih odjemalcev ipd.) in glede na sestavljene tedenske jedilnike.
2. Pogodbeni stranki se dogovorita, da se v primeru spremembe davčnih predpisov v času trajanja te pogodbe, ki bi določali spremembo upoštevane stopnje DDV in ki bi posledično vplivala na dogovorjeno pogodbeno ceno iz prejšnjega odstavka, neto skupna pogodbena cena ne spremeni, dobavitelju pa se ne glede na določbo fiksne pogodbene cene, prizna razlika v ceni zaradi spremenjenega DDV. Spremenjena davčna stopnja se v pogodbenem razmerju uporablja neposredno, brez vnovične sklenitve dodatka za ta namen.
3. Naročnik bo za dodatne dobave blaga do maksimalne višine 30% vrednosti te pogodbe z dobaviteljem sklenil aneks k pogodbi brez izvedbe novega postopka skladno z drugim odstavkom 95. člena ZJN-3. Za dodatne nabave do višine 20% bo naročnik izvedel povpraševanje v okviru dinamičnega nabavnega sistema.

|  |  |
| --- | --- |
| **Lokacija realizacije** | OE Centra šolskih in obšolskih dejavnosti |
| **Način realizacije** | Dobava | Sprememba cen |
| DDP lokacija realizacije (Incoterms 2020 – Delivery Duty Paid) z vključenim DDV ter razloženo v naročnikovo skladišče oz. prostor, ki ga določi naročnik. | Cene so fiksne ves čas trajanja povpraševanega obdobja z vključenimi vsemi stroški (transport, zavarovanje idr.). V primeru, da je cena po maloprodajnem ceniku dobavitelja nižja kot cena v prilogi Ponudba, se pri obračunu za posamezno naročilo upošteva nižja cena. |
| **Dobavni rok** | Skladno z obrazcem **ePRO - Specifikacije**, ki je priloga te pogodbe. |
| **Način plačila in plačilni rok** | Dobavitelj je dolžan e~~-~~račune posredovati naročniku izključno v predpisani elektronski obliki (e-račun), skladno z veljavno zakonodajo. Dobavitelj e-računu priloži scane od obeh pogodbenih strani podpisanih dobavnic.Dobavitelj bo naročniku izstavljal zbirne e-račune enkrat mesečno, in sicer do 10. v tekočem mesecu za vse opravljene dobave v preteklem mesecu, ločeno za vsako posamezno organizacijsko enoto naročnika (OE CŠOD), naslovljene na naslov plačnika Center šolskih in obšolskih dejavnosti, Frankopanska ulica 9, 1000 Ljubljana, pri čemer se dobavitelj na izstavljenem računu sklicuje na to pogodbo. Na vsakem zbirnem mesečnem e-računu mora biti navedeno ime organizacijske enote naročnika na katero so bile opravljene dobave živil, številke in datumi dobavnic. Kot datum opravljene dobave živil v posameznem mesecu se šteje zadnji dan v tem mesecu. K vsakemu izstavljenemu zbirnemu e-računu morajo biti priloženi scani dobavnic, naslovljenih na posamezno lokacijo dostav, podpisanih s strani prevzemnika pri naročniku, ki omogočajo nadzor nad prevzemom dobavljenih živil in so podlaga izstavitvi e-računa.Plačilni rok: 30 dni od dneva prejema pravilno izstavljenega e- računa, ki ni zavrnjen v roku osmih dni od prejema. |
| **Kontaktne osebe pogodbenih strank**(naročanje, prevzem, reklamacija) | **Na strani naročnika** | **Na strani izvajalca** |
| Ime in priimek:Tel. št.:E-pošta: | Ime in priimek:Tel. št.:E-pošta: |

1. člen

OBVEZNOSTI POGODBENIH STRANK

* + 1. Naročnik se obvezuje, da bo:
			- izpolnil vse predvidene obveznosti v roku in na predviden način;
			- zagotovil razpoložljivost potrebnih človeških, informacijskih in finančnih virov;
			- plačal naročeno in dobavljeno blago v dogovorjenem roku.
		2. Dobavitelj se obvezuje, da bo:
			- svoje naloge opravil strokovno in s skrbnostjo dobrega strokovnjaka;
			- svoje obveznosti opravil v skladu z določili te pogodbe ter v skladu s predpisi, ki urejajo področje živil;
			- izvedel svoje pogodbene obveznosti v dogovorjenem roku;
			- dobave živil izvajal pravočasno, in sicer tako, da ne bo moten delovni proces naročnika;
			- izvajal dobave živil v skladu z določili te pogodbe oziroma v skladu s posebnimi pogoji naročnika iz posameznega povpraševanja
			- /kategorije - skupine;
			- dobavljal kakovostna in zdravstveno neoporečna živila, ki popolnoma ustrezajo vsem opisom, karakteristikam in specifikacijam, ki so bili dani v okviru razpisne in ponudbene dokumentacije ali so priloga te pogodbe in ki ustrezajo vsem predpisom, ki določajo pogoje za posamezno vrsto živil, posebej pa, da so izpolnjeni vsi sanitarno – tehnični pogoji, ki določajo in urejajo dobavo živil za vzgojno-izobraževalne ustanove in prehrano otrok;
			- z naročnikom sodeloval ter na njegovo zahtevo predložil dokazila o kakovosti blaga oziroma skladnosti z dokumentacijo v zvezi z oddajo javnega naročila;
			- dobavljal blago, ki je pakirano v skladu z veljavnimi zakonskimi predpisi v Republiki Sloveniji;
			- nosil vse stroške povezane s transportom blaga na lokacijo naročnika;
			- naročnika obveščal o akcijskih cenah v primeru, da bodo te cene za živila, ki so predmet pogodbe, ugodnejše od tistih, ki izhajajo iz ponudbenega predračuna;
			- da bo takoj pisno opozoril naročnika **o morebitnem nastopu okoliščin, ki bi utegnile vplivati na vsebinsko, vrednostno ali terminsko izvršitev določil pogodbe**. V primeru zamude dostave, je dobavitelj nemudoma dolžan obvestiti naročnika. V primeru, da je zaradi zamude moten delovni proces naročnika, dobavitelj preide v zamudo. V takem primeru naročnik dobavitelju nepravočasno pripeljana živila vrne (ne velja v primeru, ko dobava ni bila izvršena), nakup pa opravi na trgu. Stroške nosi dobavitelj;
			- naročnika obvestil o odpoklicu živila, ki ni varno ter izvedel vse ukrepe, katerega cilj je preprečiti distribucijo, razstavljanje ali ponujanje živila, ki ni varno;
			- nosil vse stroške, ki bi nastali zaradi odpoklica blaga zaradi napake, storjene s strani dobavitelja oziroma proizvajalca blaga, katerega blago ponuja;
			- omogočal ustrezen nadzor naročniku;
			- najkasneje v 30 dneh od sklenitve te~~ga~~ pogodbe v tabeli popisov živil v ločenem stolpcu navedel vse alergene za posamezna živila v okviru sklopov, za katere je izbran, o morebitni spremembi pa bo naročnika nemudoma pisno obvestil;
			- na naročnikovo zahtevo (v primeru, da bo obstajal sum na mikrobiološko oporečnost, kemijsko ali organoleptično neustreznost izdelka), dostavil naročniku poročila oz. izvide o rezultatih mikrobioloških in kemičnih analiz za dobavljene artikle. Zahtevana dokazila mora dobavitelj dostaviti najkasneje v 14-ih dneh od pisne zahteve naročnika. Upoštevali se bodo rezultati pooblaščenih laboratorijev za kemijsko in mikrobiološko analizo živil. Vse morebitne stroške nosi dobavitelj;
			- za potrebe statistike računalniško vodil materialno in finančno realizacijo **dobav** ter poročal o tem vsake tri mesece, in sicer ločeno za vsako **kategorijo.** Zahtevane podatke bo poslal do 10. v mesecu, po vsakem zaključenem četrtletju;
			- za naročnikove potrebe lahko pripravil obrazec za naročanje po elektronski pošti, ki ga uskladita skupaj z naročnikom (v Excel obliki). Obrazec mora vsebovati vrsto blaga, opis in namen uporabe blaga, dobaviteljeve šifre blaga, ceno brez DDV za posamezen artikel, predvidi polje za vnos količine blaga, kontaktno osebo in naslov za naročanje.
		3. V primeru dvoma o ustrezni kakovosti živil lahko naročnik zahteva ustrezen pregled dobavljenega blaga pri inšpekcijski službi oziroma pristojnem zavodu, ki opravlja kontrolo kakovosti. V primeru, da je naročnikov sum glede kakovosti z analizo potrjen, stroške pregleda nosi dobavitelj.
		4. Naročnik sme izvajati tudi nenapovedane oglede prostorov v katerih se izvaja proizvodnja (npr. pridelava, predelava, skladiščenje idr.) artiklov, ki jih dobavitelj na podlagi izvedenega povpraševanja dobavlja naročniku, z namenom ugotavljanja skladnosti s certifikati, ki jih je dobavitelj predložil kot dokazilo o izpolnjevanju naročnikovih zahtev v posameznem povpraševanju. Naročnik sme ob tem pregledati tudi vso dobaviteljevo dokumentacijo povezano s predloženimi certifikati.

Dobavitelj bo naročniku omogočil nemoten ogled in zbiranje slikovnega in drugega dokaznega materiala.

V primeru ugotovljenih kršitev lahko naročnik razdre pogodbo.

Naročnik se zavezuje vse ugotovitve varovati kot poslovno skrivnost.

* + 1. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
1. člen

PREVZEM

* + 1. Prevzem blaga se opravi z dobavnico/prevzemnim zapisnikom, ki jo/ga na podlagi pravilno izročenega količinsko in kakovostno ustreznega blaga ter spremljajočih dodatkov in listin, podpišeta pooblaščenca obeh pogodbenih strank.
		2. Z dnem podpisa dobavnice/prevzemnega zapisnika je prevzem opravljen. Na dobavnici/prevzemnici morajo biti razvidne: številka pogodbe, količina (bruto in neto ter tara embalaže) in šifra artikla, merska enota, cena v EUR brez DDV, vrsta blaga, poreklo, sorta oz. kakovost (kategorija, klasa, razred ipd.), številka deklaracije, lot, eko oznaka ter za sadje in zelenjavo tudi oznaka o morebitni kemični obdelavi artikla pri skladiščenju – v skladu z zahtevami v razpisni dokumentaciji. Količine dostavljenega blaga se morajo ujemati s količinami, ki so navedene na dobavnici/prevzemnici.
		3. V primeru takoj ugotovljenih količinskih (če količina živil ni ustrezna, naročnik višek glede na naročeno količino zavrne), vsebinskih in kakovostnih napak pri dobavi, se ugotovitve zapišejo na dobavnico/prevzemnico in zahteva takojšnja zamenjava oz. dodatna dobava naročenega blaga z odzivnim časom dveh ur.
		4. Če naročnik neustreznost dostave ugotovi naknadno (enako velja, če bo neskladnost ugotovljena za katerikoli dokument, ki bi moral biti blagu priložen), o ugotovitvah pripravi reklamacijski zapisnik, ki ga posreduje na elektronski naslov pooblaščenega predstavnika pogodbe in osebe pristojne za sprejem reklamacij s strani dobavitelja. Rok za rešitev reklamacije je določen v 6. členu te pogodbe.
		5. Za zavrnitev blaga ob prevzemu veljajo enaka določila kot za reševanje reklamacije, ki jo je naročnik posredoval po elektronski pošti.
1. Člen

REKLAMACIJE

* + 1. Če se ugotovi, da blago odstopa od pogodbeno dogovorjene kakovosti, naročene količine, kraja dostave, načina prevoza ali dobavitelj z dostavo zamuja, lahko naročnik prevzem blaga odkloni.
		2. Če naročnik naknadno ugotovi skrite napake na blagu, sestavi reklamacijski zapisnik in ga posreduje na elektronski naslov pooblaščenega predstavnika pogodbe s strani dobavitelja.
		3. Rok za rešitev reklamacije je dve uri od posredovanja reklamacijskega zapisnika ali v daljšem roku, če tako pisno določi naročnik. Vse elemente na dobavnici (prevzemnici) lahko naročnik reklamira takoj ali v roku 14 delovnih dni od prevzema živil.
		4. Dobavitelj mora upoštevati in realizirati vse reklamacije s strani naročnika (blago z vidnimi napakami na embalaži, neznačilnega vonja, okusa in barve, pokvarjena, gnila ali ovenela živila, pretečeni rok trajanja, prisotnost primesi, plesni ali drugačne okužbe, ipd.). Dobavitelj je dolžan odpisane (reklamirane) izdelke zamenjati ali stornirati – odvisno od zahteve naročnika.
		5. Dobavitelj je dolžan reklamacijo obravnavati v skladu z zahtevami naročnika tako, da nedobavljeno ali dobavljeno blago neustrezne kakovosti takoj dobavi oz. zamenja z ustreznim blagom, ustrezno zmanjša znesek spornega računa ali pa izstavi naročniku dobropis.
		6. Stroške, nastale, z reklamacijo, ki jo je podal naročnik (zamenjava nekvalitetnega blaga, nepravočasna dostava, nepravilna dostava, neupoštevanje pogojev določenih v pogodbi, itd.) vključno s prevoznimi, krije dobavitelj.
		7. V kolikor dobavitelj v skladu s pogodbo ne upošteva reklamacije, ima naročnik pravico odkloniti plačilo blaga, ki je predmet reklamacije in naročiti blago pri drugem dobavitelju.
		8. **Vsako neskladje z določili iz navedenih točk poglavja SPECIFIKACIJE šteje za kršitev podpisane pogodbe. Naročnik vse reklamacije ureja pisno preko odgovorne osebe za JN živila v CŠOD. Tri (3) nerešene pisne reklamacije med naročnikom in posameznim dobaviteljem so lahko razlog za takojšnjo prekinitev pogodbe.**
1. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
		2. Pogodbena stranka, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti naročnika, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-te, prizadeta pogodbena stranka, takoj oziroma najpozneje v 24 urah od prenehanja le-te, pisno obvestiti naročnika ter ji na njeno zahtevo nuditi vse potrebne dokaze o obstoju in trajanju višje sile, obsegu in o njenih posledicah.
		3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.
1. člen

PROTIKORUPCIJSKA KLAVZULA

* + 1. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
			- pridobitev posla ali
			- za sklenitev posla pod ugodnejšimi pogoji ali
			- za opustitev dolžnega nadzora nad izvajanjem pogodbenih obveznosti ali
			- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj nična.

1. člen

KONČNE DOLOČBE

* + 1. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
		2. Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.
		3. S podpisom te pogodbe se dobavitelj strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
		4. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
		5. Pogodba je sklenjena pod razveznim pogojem, ki se uresniči, če je naročnik seznanjen, da je:
* sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani dobavitelja pogodbe o izvedbi javnega naročila ali njegovega podizvajalca;
* pristojni državni organ pri dobavitelju pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu dobavitelj ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila.

Če naročnik v zakonsko določenem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* + 1. Pogodba je sestavljena v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | …………………………………. |
| **Predčasna odpoved pogodbe** |
| **Razlogi** | **Odpoved velja** |
| 1. Če se dobavitelj ne odzove na naročilo naročnika, neutemeljena zavrnitev naročila s strani dobavitelja, odstopanje od naročenega načina dobave ali nekvalitetno oziroma nepravilno opravljena dobava (dobavitelj dobavi živilo, ki ne ustreza dogovorjenemu živilu, navedenem v Ponudbi ali kakovosti ali količini ali dobavljivi enoti ali zdravstveno-higienskim standardom in ga na zahtevo naročnika ne zamenja v odzivnem času, ki je opredeljen v reklamaciji.
 | Ad 1, 2, 3, 4, 5, 6, 7, 8, 9) Z dnem, ko dobavitelj prejme obvestilo o odpovedi pogodbe.Naročnik lahko stranki ob odpovedi pogodbe hkrati tudi zavrne dostop do dinamičnega nabavnega sistema. |
| 1. Zamuda dobavitelja ali napake pri dobavi, ki bistveno zmanjšajo pomen posla (če dobavitelj naročniku ne preda blaga ob dogovorjeni uri ali na dogovorjenem kraju ali na dogovorjen dan ali na dogovorjen način).
 |
| 1. Če dobavitelj ne reši reklamacije v odzivnem času, ki je opredeljen v tej pogodbi.
 |
| 1. Če dobavitelj dobavi živilo, ki ne ustreza dogovorjeni vrsti (živilo, navedeno v Ponudbi) ali kakovosti ali količini ali dobavljivi enoti ali zdravstveno-higienskim standardom in ga na zahtevo naročnika ne zamenja v odzivnem času, ki je opredeljen v reklamaciji.
 |
| 1. Če naročnik v času izvajanja pogodbe dobavitelja trikrat pozove k reševanju reklamacije, ker dobavitelj ne dobavi živil ob dogovorjeni uri, na dogovorjenem kraju, na dogovorjen dan ali dogovorjen način ali ker dobavitelj dobavi živilo, ki ne ustreza dogovorjeni vrsti ali kakovosti ali količini ali dobavljivi enoti ali zdravstveno-higienskim standardom.
 |
| 1. Če dobavitelj v času izvajanja pogodbe trikrat ne prevzame embalaže v roku, opredeljenim v obrazcu ePRO – Specifikacije.
 |
| 1. Če dobavitelj ne upošteva pravil in pogojev v zvezi s prevozi živil.
 |
| 1. Če naročnik ugotovi, da dobavitelj kakorkoli ne spoštuje veljavnih predpisov s področja kakovosti, varnosti oz. zdravstveno-higienske neoporečnosti živil ali ugotovi, da nima vzpostavljenega sistema notranje kontrole v skladu z zahtevami iz razpisne dokumentacije.
 |
| 1. V primerih določenih v 96. členu ZJN-3.
 |
| 1. Če naročnik za tekoče leto nima zagotovljenih finančnih sredstev.
 | 1. 1 mesec od prejema pisnega obvestila.
 |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika.
 | 1. Z dnem pravnomočnosti novega javnega naročila.
 |
| 1. Če naročnik ne poravna zapadlih obveznosti.
 | 1. Po preteku 30 dni od obvestila naročniku.
 |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.
 | 1. Z dnem, ko nasprotna stranka prejme obvestilo o odpovedi pogodbe.

Naročnik lahko stranki ob odpovedi pogodbe hkrati tudi zavrne dostop do dinamičnega nabavnega sistema. |
| 1. Dogovorno med obema strankama.
 | 1. Po poravnavi medsebojnih obveznosti iz pogodbe.
 |

|  |
| --- |
| **PRILOGE POGODBE** |
| 1. del
 | Obrazec ePRO – Specifikacije |
| 1. del
 | Priročnik z merili kakovosti za živila v vzgojno – izobraževalnih ustanovah |
| 1. del
 | Ponudba dana v posamezni fazi povpraševanja |

|  |  |  |
| --- | --- | --- |
| **Naročnik** |  | **Ponudnik/Dobavitelj** |
| Center šolskih in obšolskih dejavnostiFrankopanska ulica 91000 Ljubljana |  |  |
| Ljubljana, dne |  |  , dne |
| Podpisnik: Branko Kumer, direktor  |  | Podpisnik: |